નવું પરિણામ તા.૭મી જૂને જાહેર કરવામાં આવશે. કાઉન્સિલના અચાનક આ પ્રકારના નિર્ણયના કારણે દેશના હજારો વિદ્યાર્થીઓ અને વાલીઓને ભારે આંચકો લાગ્યો હતો. કારણ કે જાહેર કરાયેલા પરિણામ કરતાં હવે પછી જાહેર કરાનારા પરિણામ વિપરિત આવે તો શું કરવું ? તેની સમસ્યા ઊભી થઇ હતી. વાલીઓના કહેવા પ્રમાણે કયા કારણોસર પરિણામ જાહેર કર્યા પછી પાછું ખેંચવામાં આવ્યું તે અંગે કોઇ સત્તાવાર સ્પષ્ટતા પણ કરવામાં આવી નથી. મહત્વની વાત એ કે કાઉન્સિલનું સંચાલન દિલ્હીથી થતું હોવાના કારણે ગુજરાત સહિતના રાજયોના વિદ્યાર્થીઓ-વાલીઓએ કયા કારણોસર પરિણામ રદ કરાયું છે તેની જાણકારી અથ‌વા તો ફરિયાદ કરવા કયાં જવું તેની પણ કોઇ ખબર નથી. સમગ્ર દિવસ દરમિયાન વાલીઓ અને વિદ્યાર્થીઓ પરસ્પર હવે શું કરવું ? તેની ચર્ચા કરતાં જોવા મળ્યા હતા. ગુજરાતમાં પ્રવેશની કાર્યવાહી કરતી એડમિશન કમિટીના સત્તાધીશોને આ અંગે પૂછતાં તેઓ પાસે પણ કોઇ જાણકારી નહોતી.